Josephine Baker

Freda Josephine McDonald, máis coñecida polo pseudónimo de Josephine Baker, nada en Saint Louis o 3 de xuño de 1906 e finada en París o 12 de abril de 1975, foi unha bailarina e cantante afroamericana, coñecida como a Venus negra, cidadá francesa dende 1937.

 Traxectoria 
Gañou o seu primeiro concurso de baile aos 14 anos, e comezou a actuar en vodeviles en Nova York. O 2 de outubro de 1925 actuou en París e obtivo un éxito inmediato co seu espectáculo de baile erótico no que aparecía case espida, despois dunha xira exitosa por Europa instalouse en París onde se converteu nunha estrela, nos seus espectáculos facíase acompañar do leopardo Chiquita, adornado cun colar de diamantes. O escritor Ernest Hemingway dixo dela que era a muller máis sensacional que ninguén vira nunca.

Convertida nunha musa para pintores e escultores, Baker protagonizou os filmes Zouzou (1934) e Princesse Tamtam (1935). Durante a segunda guerra mundial participou na Resistencia francesa.

 Véxase tamén 

 Ligazóns externas 
 Páxina oficial

Categoría:Actores de Missouri
Categoría:Actores de cinema dos Estados Unidos de América
Categoría:Actores de cinema de Francia
Categoría:Músicos dos Estados Unidos de América
Categoría:Músicos de Francia
Categoría:Nados en St. Louis, Missouri
Categoría:Nados en 1906
Categoría:Finados en 1975
Categoría:Cabaleiros da Lexión de Honra
Categoría:Estadounidenses de ascendencia africana